Dié aankondiging vandeesweek beteken dat hy – tensy iets dramaties gebeur – ’n verdere ses jaar agter die lessenaar in die president se kantoor in die Kremin mag inskuif.
Hoe ook al, Nawalni se Progressiewe Party sal ongetwyfeld deelneem sonder ’n formele rol vir hom, maar eintlik staan die uitslag reeds nou al vas – ’n oorwinning vir Poetin. Al wat ’n mens nog nie weet nie, is die presiese persentasie stemme wat hy gaan kry.
Hy tree nou aan vir die tweede ampstermyn, wat beteken dat hy tot 2024 aan die bewind kan bly. ’n Mens sal moet sien of hy sake weer so gaan manipuleer dat hy nóg langer kan voortgaan.
Poetin is ’n briljante taktikus. Die wyse waarop hy die Krim in 2014 beset het, was polities meesterlik. In die proses het hy egter die Weste vervreem. Deur sy aggressie, ook in Oos-Oekraïene, het hy Navo beweeg om weer veel meer aan verdediging te begin bestee.
Wat die vraag laat ontstaan of hy wel só ’n goeie strateeg is. Dié vraag sal waarskynlik eers oor ’n paar jaar beantwoord kan word.